ເຢ​ຣູ​ຊາ​ເລັມ

ເຢ​ຣູ​ຊາ​ເລັມ​ ຫຼື ເຈຣູຊາ​ແລັມ (Jerusalem) ແມ່ນນະ​ຄອນ​ຫຼວງ​ຂອງອິສະຣາ​ແອ​ນ ຢູ່ໃນຕາເວັນອອກກາງ ເທິງໜ້າດິນຮາບພຽງຂອງພູຢູດາ ລະຫວ່າງທະເລເມດີແຕກລາເນກັບທະເລແມກມອກ (Mer Morte) ຕາມຄວາມເຊື່ອຂອງຊາວຢິວ ເຈຣູຊາ​ແລັມແມ່ນເມືອງທີ່ພະຢາເວ (Yahweh) ຊົງເລືອກໄວ້ໃຫ້ເປັນປ້ອມແຫ່ງຄວາມເຊື່ອວ່າມີພະເປັນເຈົ້າພຽງອົງດຽວ. ອິສະຣາ​ແອ​ນແລະລັດປາແລສະຕິນຕ່າງອ້າງສິດເໜືອເຈຣູຊາ​ແລັມວ່າເປັນນະຄອນຫຼວງຂອງຕົນ ແຕ່ການກ່າວອ້າງຂອງທັງສອງຝ່າຍບໍ່ໄດ້ຮັບການຍອມຮັບຈາກນານາຊາດ. ເຈຣູຊາ​ແລັມຖືເປັນໜຶ່ງໃນເມືອງທີ່ເກົ່າທີ່ສຸດໃນໂລກ ໂດຍໄດ້ຮັບການກ່າວເຖິງໃນຊື່ "ອູຣູຊາລິມາ" ໃນແຜ່ນສິລາຈາລຶກຂອງເມໂຊໂປຕາມີ (Mésopotamie) ເຊິ່ງມີຄວາມໝາຍວ່າ "ເມືອງຂອງຊາລິມ" ອັນເປັນນາມຂອງພະເຈົ້າແຫ່ງແຜ່ນດິນການາອັງ​ (Canaan) ເມື່ອປະມານ 2,400 ປີກ່ອນຄະລິສະຕະການ ແລະເມື່ອມາຮອດຍຸກຂອງວົງວານອິສະຣາ​ແອ​ນ ການສ້າງເມືອງເຈຣູຊາ​ແລັມຢ່າງຈິງຈັງກໍໄດ້ເລີ່ມຂຶ້ນໃນສະຕະວັດທີ 9 ກ່ອນຄະລິສະຕະການ (ຍຸກເຫຼັກຊ່ວງປາຍ) ແລະໃນສະຕະວັດທີ 8 ກ່ອນຄະລິສະຕະການ ເຈຣູຊາ​ແລັມກໍໄດ້ເປັນສູນກາງການປົກຄອງແລະທາງສາສະໜາຂອງອານາຈັກຊູດາ (Royaume de Juda). ຕະຫຼອດປະຫວັດສາດ ເຈຣູຊາ​ແລັມໄດ້ຖືກມ້າງເພໄປຢ່າງນ້ອຍ 2 ຄັ້ງ, ຖືກປິດລ້ອມ 23 ຄັ້ງ, ຖືກໂຈມຕີ 52 ຄັ້ງ, ຖືກຍຶດແລະເອົາຄືນ 44 ຄັ້ງ. ມີສ່ວນໜຶ່ງຂອງເຈຣູຊາ​ແລັມທີ່ເອີ້ນວ່າ "ເມືອງດາວິດ" (Cité de David) ປາກົດການກໍ່ຕັ້ງຕັ້ງແຕ່ສີ່ພັນປີກ່ອນຄະລິສະຕະການ. ກຳແພງເມືອງເຈຣູຊາ​ແລັມເຊິ່ງຍັງຕັ້ງສູງເດັນສະຫງ່າຈົນຮອດປັດຈຸບັນ ສ້າງຂຶ້ນໃນປີ 1538 ໃນລັດຊະການສຸໄລມານຜູ້ກຽງໄກ (Soliman le Magnifique) ພື້ນທີ່ພາຍໃນກຳແພງເອີ້ນວ່າບໍລິເວນເມືອງເກົ່າ (Vieille ville de Jérusalem) ເຊິ່ງແບ່ງອອກເປັນສີ່ຂົງເຂດ ຄື ເຂດອາກເມນີ, ເຂດຢິວ, ເຂດຄະລິສະຕຽນ ແລະເຂດມຸສະລິມ. ບໍລິເວນເມືອງເກົ່າດັ່ງກ່າວ ຖືກຂຶ້ນທະບຽນເປັນມໍລະດົກໂລກໂດຍຢູເນສະໂກໃນປີຄ.ສ. 1981 ແລະຍັງແມ່ນໜຶ່ງໃນມໍລະດົກໂລກທີ່ກຳລັງຕົກຢູ່ໃນພາວະອັນຕະລາຍ. ອ້າງອີງ ແຫຼ່ງຂໍ້ມູນອື່ນ Official website of Jerusalem Municipality Jerusalemp3, offers free virtual tours in mp3 format from the Jerusalem Municipality ເຢ​ຣູ​ຊາ​ເລັມ ຢູ່ Open Directory Project ລັດຖະບານ ແມ່ແບບ:PDFlink, United Nations document related to the recent dispute over Jerusalem Basic Law: Jerusalem, Capital of Israel, Government of Israel, the Israeli law making Jerusalem the capital of Israel ວັດທະນະທຳ Israel Museum, one of Jerusalem's premier art museums Yad Vashem, Israeli memorial to victims of The Holocaust ການສຶກສາ Hebrew University of Jerusalem, Jerusalem's foremost institution of higher learning al-Quds University, the only Palestinian university in Jerusalem ແຜນທີ່ Modern-day map of Jerusalem, from City of Jerusalem. Ancient Maps of Jerusalem Archived 2006-04-11 at the Wayback Machine, from the Jewish National Library at the Hebrew University of Jerusalem Modern maps, post-1947 Archived 2008-06-16 at the Wayback Machine from PASSIA Maps of Jerusalem Archived 2016-10-24 at the Wayback Machine, from Israel Star News ສາສະໜາ The significance of Jerusalem in Judaism Archived 2015-09-24 at the Wayback Machine, NSW Jewish Board of Deputies The significance of Jerusalem to Christians, International Christian Embassy Jerusalem The City of Jerusalem in Islam Archived 2015-08-19 at the Wayback Machine BBC: Why is Jerusalem so Holy?